JAS ประกาศงบฯ ไตรมาส 1/64 รายได้โต 56 ลบ. รับยอดใช้อินเทอร์เน็ตโต ช่วง “WFH”
JAS ประกาศงบฯ ไตรมาส 1/64 ขาดทุนลดลง 73% เหลือ 265 ลบ. หลังรายได้โต 56 ลบ. รับยอดใช้อินเทอร์เน็ตโต ช่วง "WFH"
JAS ประกาศงบฯ ไตรมาส 1/64 ขาดทุนลดลง 73% เหลือ 265 ลบ. หลังรายได้โต 56 ลบ. รับยอดใช้อินเทอร์เน็ตโต ช่วง "WFH"
14 พ.ค. 2564

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานประจำไตรมาส 1/2564 สิ้นสุด 31 มี.ค.2564 มีผลขาดทุนสุทธิ 265.40 ล้านบาท ขาดทุนลดลง 73.12% จากปีก่อนมีผลขาดทุนสุทธิ 990.21 ล้านบาท
โดยผลการดำเนินงานในไตรมาส 1/ 2564 ขาดทุนลดลงเนื่องจากบริษัทฯ และบริษัทย่อยมีรายได้รวมจากการดำเนินงานในไตรมาส 1 ปี 2564 เพิ่มขึ้น 56 ล้านบาท ซึ่งรายได้หลักของบริษัทฯ ยังคงมาจากส่วนงานให้บริการอินเทอร์เน็ตความเร็วสูง และอินเทอร์เน็ตทีวี ทั้งนี้บริการ 3BB ณ สิ้นไตรมาส 1 ปี 2564 มีจํานวนผู้ใช้บริการรวม 3.49 ล้านราย
นอกจากนี้ในปี 2564 กลุ่มบริษัทมีนโยบายเพิ่มประสิทธิภาพการบริหารต้นทุน และค่าใช้จ่าย เพื่อให้เกิดประโยชน์สูงสุด และรองรับความไม่แน่นอนจากสถานการณ์โรคระบาด COVID-19 ระลอกใหม่ที่ยังคงยืดเยื้อ และกดดันสภาวะเศรษฐกิจโดยภาพรวม โดยทุนขายและบริการไตรมาสที่ 1 ปี 2564 ลดลง 310 ล้านบาท เมื่อเทียบกับไตรมาสเดียวกันของปีก่อน และค่าใช้จ่ายและบริหารไตรมาส 1 ปี 2564 ลดลง 49 ล้านบาท
สำหรับแผนธุรกิจในปี 2564 สถานกาณณ์การแพร่ระบาดของโควิด ส่งผลให้ปัจจุบันผู้บริโภคเปลี่ยนแปลงพฤติกรรมการใช้ชีวิตเป็น New normal ผู้คนต้องทำงาน หรือเรียนจากที่บ้านมากขึ้น ซึ่งเป็นผลดีต่อผู้ให้บริการอินเทอร์เน็ต ทางบริษัทฯ จึงมีแผนมุ่งเน้นให้บริการบรอดแบนด์อินเทอร์เน็ตด้วยไฟเบอร์คุณภาพสูงเพื่อตอบโจทย์มากขึ้น